Sreda, 27. 5. 2020


Pozdravljeni učenci.

Kako dolgo je minilo od naše zadnje ure matematike.


Poglejmo najprej nalogo 2č na strani 140, s katero smo imeli v petek težave.

Potek načrtovanja:

* Narišemo stranico d
* Narišemo kot
* Diagonalo e – lok s središčem v oglišču A – dobimo oglišče C
* Diagonalo f - lok s središčem v oglišču D
* Stranico b - lok s središčem v oglišču C – dobimo oglišče B




Poznamo več vrst štirikotnikov



Najprej bomo podrobneje spoznali TRAPEZ.

Trapez je štirikotnik, ki ima en par vzporednih stranic.

Narišimo poljuben trapez in označimo oglišča, stranici, višino, diagonali in srednjico.




**Stranici a in c sta vzporedni**, imenujemo ju osnovnici trapeza.

Drugi dve stranici, **b in d**, sta kraka trapeza.

Diagonali sta e in f.


Višina je razdalja med nosilkama vzporednih stranic. **Višina je pravokotna** na osnovnici. Označimo jo s črko **v***. Na spodnji sliki je prikazano kako narišemo višino trapeza. Vi jo narišite v zgornjo sliko.*



Srednjica trapeza je daljica, ki povezuje razpolovišče obeh krakov in je vzporedna z osnovnicama. Označimo jo s črko **s.**

**Dolžino srednjice** izračunamo po enačbi:

Srednjico narišemo tako, da najprej poiščemo razpolovišče krakov, nato razpolovišči povežemo. *(izmeriš dolžino kraka in označiš polovico, točki povežeš)*



Reši **nalogi 1 in 2** v učbeniku na strani **144**. Rešeni nalogi poslikaj in mi jih pošlji.